พ.อ.ชินวัตร แม้นเดช ผบ.ฉก.1 ยะลา กล่าวว่า เหตุการณ์ความรุนแรงที่เกิดขึ้นหลายจุด โดยเฉพาะ อ.รามันซึ่งเกิดการปะทะกัน ทำให้เจ้าหน้าที่ชุด รปภ.รถไฟเสียชีวิต 2 คน เป็นปฏิบัติการตอบโต้เจ้าหน้าที่รัฐที่เข้าไปกดดันควบคุมตัวแนวร่วม ยึดฐานมวลชน และที่สำคัญการหันมาใช้มาตรการเชิงรุกไล่กองกำลังติดอาวุธในพื้นที่หลายแห่ง โดยอาศัยการขยายผลจากการจับกุมตัวแนวร่วมกว่า 300 คน ทำให้เป้าหมายในการเข้าตรวจสอบแต่ละพื้นที่ได้ผล 90% ส่งผลให้กลุ่มแนวร่วมระส่ำระสายหนัก จนต้องหาทางสกัดกั้นการรุกของเจ้าหน้าที่โดยการก่อเหตุเพื่อดึงความสนใจ"เจ้าหน้าที่เน้นการขยายผลการสอบสวนจากแนวร่วมที่ถูกควบคุมตัวไว้เพื่อเข้ายึดเป้าหมายที่เป็นฐานมวลชน และที่สำคัญแต่ละจุดที่เข้าตรวจสอบได้ผลเป็นที่น่าพอใจสามารถควบคุมตัวผู้เครือข่ายได้ต่อเนื่อง ทำให้กองทัพภาคที่ 4 เริ่มเดินหน้าแผนการไล่ล่ากองกำลังติดอาวุธอย่างกระชั้นชิด หลังจากหลบหนีออกจากฐานที่ตั้งเดิมซึ่งถูกเจ้าหน้าที่ยึด โดยกลุ่มกองกำลังติดอาวุธเหล่านี้เป็นกลุ่มที่เจ้าหน้าที่เฝ้าระวัง เนื่องจากเป็นผู้ที่มีความชำนาญการก่อเหตุและการใช้อาวุธ ซึ่งตราบใดที่ยังไม่สามารถสลายโครงสร้างกองกำลังติดอาวุธก็จะยังมีเหตุการณ์เกิดขึ้นเรื่อยๆ เพราะถือว่ากลุ่มเหล่านี้ยังมีเสรีภาพในการก่อเหตุ" พ.อ.ชินวัตร กล่าวผบ.ฉก.1 ยะลา กล่าวอีกว่า ความพยายามที่จะก่อเหตุในหลายพื้นที่ เพื่อต้องการเรียกขวัญกำลังใจคืนมาอีกครั้ง หลังจากที่ถูกรุกหนัก รวมถึงต้องการสร้างสถานการณ์ดิสเครดิตเจ้าหน้าที่เพื่อพิสูจน์ให้รู้ว่าไม่ได้เพลี่ยงพล้ำ โดยจะเข้าไปหลบซ่อนในพื้นที่ซึ่งไม่ใช่พื้นที่เคลื่อนไหวเพื่อกบดาน ทำให้เจ้าหน้าที่ต้องส่งกำลังเข้าตรึงพื้นที่เพื่อกรองสถานการณ์ไม่ให้กองกำลังติดอาวุธปักหลักที่ใดที่หนึ่งนานๆ เนื่องจากจะเป็นการเปิดโอกาสให้เข้าไปสร้างฐานมวลชนใหม่
เจ้าหน้าที่ชุด รปภ.รถไฟเสียชีวิต 2 คน จนได้รับบาดเจ็บจากเหตุการณ์ความรุนแรงที่เกิดขึ้นหลายจุด โดยเฉพาะเหตุการณ์ใด 
อ.รามัน